সমিত প্যাটেল
তার ভাই অখিল প্যাটেলও প্রথম-শ্রেণীর ক্রিকেট খেলছেন। 
আগস্ট, ২০০৮ সালে ইংল্যান্ডের পক্ষে একদিনের আন্তর্জাতিকে অভিষেক হয় তার। তবে শারীরিক সক্ষমতাজনিত কারণে দল থেকে বাদ পড়েন। এরপর, দীর্ঘ আড়াই বছর পর ২০১১ সালে ওডিআই দলে তাকে অন্তর্ভূক্ত করা হয়। পাশাপাশি টুয়েন্টি২০ আন্তর্জাতিকেও অভিষেক পর্ব সম্পন্ন হয় তার। এরপর ইংল্যান্ডের ৬৫১তম টেস্ট খেলোয়াড়ের ক্যাপ লাভ করেন শ্রীলঙ্কা সফরে। ২৬ মার্চ, ২০১২ তারিখে শ্রীলঙ্কার বিপক্ষে টেস্ট অভিষেক ঘটে সমিত প্যাটেলের।
অনিল দলপত
১৯৮০-এর দশকের শুরুতে নিয়মিত উইকেট-রক্ষক ওয়াসিম বারি আঘাতপ্রাপ্ত হলে পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেন। ১৯৮৩-৮৪ মৌসুমে করাচীতে ইংল্যান্ডের বিপক্ষে অভিষেক ঘটে তাঁর। বিখ্যাত স্পিনার আব্দুল কাদিরের বলে তিনি দক্ষতার সাথে গ্লাভস বন্দী করেন। ঐ টেস্টে পাকিস্তান দল ৩ উইকেটে জয়লাভ করে। ১৯৮৪-৮৫ মৌসুমে নিউজিল্যান্ডের বিপক্ষে নিজস্ব সর্বোচ্চ ৫২ রান তোলেন। তবে প্রথম-শ্রেণীর ক্রিকেটেই অধিক সফল ছিলেন তিনি। ১৯৮৩-৮৪ মৌসুমে ৬৭ ব্যাটসম্যানকে ডিসমিসের সাথে নিজেকে সম্পৃক্ত করেন যা ঘরোয়া ক্রিকেটে পাকিস্তানী রেকর্ড।